MAMMALIA» 41 
dimidio , d. 17. Augusti mane mortua reperta. Anus pauco sanguine cruentatus 
erat. Praecedente vespera jam multum frigidum erat corpus. 
MUSTELA LUTRA? 
A. 1792. accepi Batavia in Indiis orientalibus in spiritu vini animal nomine 
Seehund. Illud farciendum deinde curavi et in musaeo conservo. Carnes 
omnes solutae erant, et ossa dilabebantur , ut nihil eorum servare potuerim. 
Junior est et dentes nondum perfecti. 
Longitudo a naso ad apicem caudae pedum duorum pollicum trium. 
Vellus magis nigricans, pilis, ut in juniore, corpori appressis Capitis de- 
pressi labia crassa, dura, depressa, margine anteriore capitis circulari. 
Dentes incisores superiores sex eminere incipiunt. Inferiores quatuor me- 
dii minimi aequales ; extimus utrinque fere solus ea latitudine qua quatuor 
intermedii omnes simul , oblique insertus , non bilobus ut in lutri. 
Mystaces uti in lutra vulgari , sed praeterea pone sub genis pili rigidi 
9 aut 10 , quos in vulgari lutra non reperio. In medio gulae pili tres rigidi. 
Oculorum diameter linearum quinque qualis et in lutra vulgari comparata, 
licet haec pollicibus quinque longitudinem illius superet. 
Auriculae majores quam in vulgari, quod non modo inde venit, quod 
vellere nondum adeo sint tectae et fere absconditae ut in hac , sed altitudo 
linearum octo quae eadem in vulgari , licet major sit. Latitudo septem linea- 
rum cum dimidia , quae in vulgari sex linearum et dimidiae. (Memento tamen 
haec omnia fuisse exsiccata.) 
Collum inferne cinereum. Sed abdomen subtus parum pallidius quam 
dorsum. 
Pedes lutrae vulgaris pedibus simillimi, omnes pentadactyli , palmati , un- 
guibus in arcu circulari positis, sed proportione majoribus pahnis plantisque 
quam in vulgari : scilicet, anteriorum diametro transversa duorum pollicum 
quatuor linearum, a duorum digitorum extremorum apice unguis , quum in 
vulgari majori solummodo sit duorum pollicum. Digiti etiam latiores et pes 
ante volam crassior est. Posteriorum pedum diameter duorum pollicum sex 
linearum , in vulgari tantum duorum pollicum quatuor linearum. Digitus interior 
paulio longior videtur, sed unguis , uti et in externo digito, aliquanto minor. 
Cauda pollicum novem multo magis et evidentius depressa quam in L, 
'vulgari } cujus cauda longitudine est pollicum undecinj cum dimidio. 
F 
